עונת 1976/1977 ב-NBA

**עונת 1976/1977** היא העונה ה-31 של ליגת ה-NBA. העונה הסתיימה עם זכייתה היחידה של פורטלנד טרייל בלייזרס בתואר האליפות, לאחר שבסדרת הגמר ניצחה את פילדלפיה 76' בתוצאה 4–2. ביל וולטון זכה בתואר ה-MVP של סדרת הגמר לאחר שהעמיד במהלך הסדרה ממוצעים של 18.5 נקודות, 19.0 ריבאונדים ו-3.7 חסימות למשחק. בתואר ה-MVP של העונה הסדירה זכה כרים עבדול-ג'באר מלוס אנג'לס לייקרס בפעם השנייה ברציפות והחמישית בקריירה.

בתחילת העונה התפרקה ליגת ה-ABA, המקבילה לליגת ה-NBA, והתמזגה לתוכה. ארבע קבוצות ABA הצטרפו ל-NBA: ניו יורק נטס, אינדיאנה פייסרס, סן אנטוניו ספרס ודנוור נאגטס. יתר קבוצות ה-ABA התפרקו, מלבד קבוצות "קנטקי קולונלס" ו"סנט לואיס ספיריטס" ששחקניהם נבחרו על ידי קבוצות ה-NBA ב"דראפט פיזור".

## דראפט 1976
[ממוזער|שמאל|220px|[ארטיס גילמור ב-1977, הבחירה הראשונה ב"דראפט הפיזור"]]
בדראפט ה-NBA, שהתקיים ב-8 ביוני 1976 בעיר ניו יורק, בחרה יוסטון רוקטס במקום הראשון את ג'ון לוקאס מאוניברסיטת מרילנד. לאורך דראפט 1976 נבחרו ארבעה שחקני היכל התהילה של הכדורסל לעתיד: אדריאן דאנטלי (בחירה שישית), רוברט פאריש (8), אלכס אינגליש (23) ודניס ג'ונסון (29). כמו כן נבחר בבחירה ה-25 שחקן האולסטאר לוני שלטון.

להלן רשימת נבחרי הסיבוב הראשון (מתוך עשרה סיבובים):

### דראפט הפיזור
ב-5 באוגוסט נערך דראפט הפיזור של ה-ABA, במהלכו בחרו קבוצות ה-NBA את שחקני קבוצות ה-ABA לשעבר קנטקי קולונלס וספיריטס אוף סנט לואיס. סדר הקבוצות הבוחרות נקבע ביחס הפוך למאזנן בעונה האחרונה, ב-NBA או ב-ABA, כאשר הקבוצות עם המאזן הגרוע ביותר בוחרות ראשונות. בדראפט הועמדו לבחירה 20 שחקנים משתי הקבוצות, מתוכם נבחרו 12. שמונת השחקנים שלא נבחרו הפכו לשחקנים חופשיים (Free Agents). במקום הראשון בחרה שיקגו בולס את ארטיס גילמור, ששיחק בבולס במשך שש עונות ולאחר פרישתו הוצג בהיכל התהילה של הכדורסל.

## אולסטאר
משחק האולסטאר נערך ב-13 בפברואר 1977 במילווקי, ויסקונסין.
המאמנים במשחק היו ג'ין שו מפילדלפיה 76' ולארי בראון מדנוור נאגטס. חמישיית המזרח כללה את פיט מרוויץ', דאג קולינס, ג'וליוס אירווינג, ג'ורג' מקגיניס ובוב מקאדו, וחמישיית המערב כללה את נורם ואן ליר, פול וסטפאל, דייוויד תומפסון, בובי ג'ונס ודן איסל. במשחק עצמו ניצחה קבוצת המערב בתוצאה 125–124, ובתואר ה-MVP של משחק האולסטאר זכה ג'וליוס אירווינג שקלע 30 נקודות.

## העונה הסדירה
[ממוזער|שמאל|220px|[כרים עבדול-ג'באר, ה-MVP של העונה הסדירה]]

*כוכבית מסמנת קבוצה שהעפילה לפלייאוף.

## מובילי הקטגוריות הסטטיסטיות

## פרסים
* **[[MVP של העונה הסדירה ב-NBA|MVP של העונה הסדירה]]** - כרים עבדול-ג'באר, לוס אנג'לס לייקרס
* **[[רוקי השנה ב-NBA|רוקי העונה]]** - אדריאן דאנטלי, באפלו ברייבס
* **[[מאמן השנה ב-NBA|מאמן העונה]]** - טום ניסאלקי, יוסטון רוקטס
* **[[מנהל השנה ב-NBA|מנהל העונה]]** - ריי פטרסון, יוסטון רוקטס
* **[[גביע האזרחות של ג. וולטר קנדי|גביע האזרחות]]** - דייב בינג, וושינגטון בולטס

### חמישיות העונה

### חמישיות ההגנה

### חמישיית הרוקיז
* ג'ון לוקאס (יוסטון רוקטס)
* רון לי (פיניקס סאנס)
* אדריאן דאנטלי (באפלו ברייבס)
* סקוט מיי (שיקגו בולס)
* מיץ' קופצ'אק (וושינגטון בולטס)

## פלייאוף 1977
[ממוזער|שמאל|220px|מאמן פורטלנד טרייל בלייזרס [ג'ק רמזי (מימין) וביל וולטון, ה-MVP של סדרת הגמר, עם גביע לארי אובריאן ב-1977]]
בפלייאוף זה, שתי המדורגות הראשונות בכל אזור (מזרח ומערב) שובצו ישירות בסיבוב השני, בעוד המדורגות 3-6 שיחקו ביניהן בסדרות של הטוב משלושה משחקים.

**סגל האלופה, [[פורטלנד טרייל בלייזרס]]:** ביל וולטון, מוריס לוקאס, ליונל הולינס, בוב גרוס, דייב טוורדזיק, ג'וני דייוויס, הרם גיליאם, לארי סטיל, לויד ניל, וולי ווקר, קורקי קלהון ורובין ג'ונס.**[[מאמן|מאמן ראשי]]:** ג'ק רמזי.

## קישורים חיצוניים

## הערות שוליים

1976/1977
NBA
NBA
קטגוריה:1976 בארצות הברית
קטגוריה:1977 בארצות הברית